ক্লাস্টার বোমা
ক্লাস্টার বোমা হলো একটি বিস্ফোরক অস্ত্র যা একটি বড় বোমার মধ্যে বহু ক্ষুদ্র বোমা ধারণ করে গঠিত হয়। এই বোমা যখন বিস্ফোরিত হয়, তখন এর ভেতরের ক্ষুদ্র বোমাগুলি বিস্তৃত এলাকায় ছড়িয়ে পড়ে এবং ব্যাপক ক্ষয়ক্ষতি৷ সাধন করে। একটি একক ক্লাস্টার বোমা প্রায় ২০০ থেকে ৫০০টি ক্ষুদ্র বোমা ধারণ করতে পারে। ১৯৬০-এর দশক থেকে এ পর্যন্ত বিশ্বজুড়ে প্রায় ১৮,০০০ থেকে ২৩,০০০ মানুষ ক্লাস্টার বোমার প্রভাবে প্রাণ হারিয়েছে। যদিও এই অস্ত্রের ব্যবহার যুদ্ধক্ষেত্রে সামরিকভাবে অনেকটা কার্যকর হিসেবে বিবেচিত হয়, তবে এটি বেসামরিক জনগণের জন্য বড় ধরনের হুমকি সৃষ্টি করে, কারণ বিস্ফোরিত না হওয়া ক্ষুদ্র বোমাগুলি পরবর্তীতে মাইন হিসেবে বিস্ফোরিত হতে পারে। ২০০৮ সালের মে মাসে আয়ারল্যান্ডের ডাবলিনে ক্লাস্টার মিউনিশন কনভেনশন গৃহীত হয়, যার অধিনে বর্তমানে শতাধিক দেশ ক্লাস্টার বোমার ব্যবহার নিষিদ্ধ করেছে।